stanford-oval/wikipedia huggingface dataset:
Ronaldão

Ronaldo Rodrigues de Jesus, pelaajanimeltään Ronaldão (s. 19. kesäkuuta 1965, São Paulo, Brasilia) on brasilialainen jalkapalloilija. Ronaldão pelasi uransa alkuaikoina nimellä Ronaldo, mutta kun Brasilian jalkapallomaajoukkueeseen tuli Ronaldo, alettiin Ronaldo Rodrigues de Jesusta kutsua Ronaldãoksi (iso Ronaldo) sekaantumisen välttämiseksi. Ronaldão oli keskuspuolustaja.
Ronaldão edusti urallaan vain brasilialaisia seuroja lukuun ottamatta kautta 1994–1995 jolloin hän pelasi Japanissa Shimizu S-Pulsen joukkueessa. Ronaldão aloitti uransa vuonna 1986 São Paulo Futebol Clubessa ja lopetti vuonna 2002 Ponte Pretassa.
Brasilian maajoukkueessa Ronaldão pelasi 14 kertaa ja voitti maailmanmestaruuden vuoden 1994 MM-kisoissa pelaamatta kuitenkaan yhtään ottelua lopputurnauksessa.
Seurat

1986–1994 São Paulo Futebol Clube
1994–1995 Shimizu S-Pulse
1995–1996 Clube de Regatas do Flamengo
1997–1998 Santos Futebol Clube
1998–2002 Associação Atlética Ponte Preta
Saavutukset

Maailmanmestaruus 1994
Copa Libertadores 1992 ja 1993
Intercontinental Cup 1992 ja 1993
Recopa Sudamericana 1993 ja 1994
Libertadores supercup 1993 ja 1994
Brasilian mestaruus 1986 ja 1991
Campeonato Paulista 1987, 1989, 1991 ja 1992
Campeonato Carioca 1996
Rosario Parmegiani

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Kultaa | Rooma 1960 | joukkuekilpailu |  |
Rosario Parmegiani (12. maaliskuuta 1937 Napoli – 13. kesäkuuta 2019) oli italialainen vesipalloilija. Hän voitti joukkueineen kultaa kesäolympialaisissa 1960 Roomassa ja kuului lisäksi neljänneksi sijoittuneeseen joukkueeseen kesäolympialaisissa 1964 Tokiossa.
Rosario Mazzola

Rosario Mazzola (19. syyskuuta 1924 Palermo – 24. joulukuuta 2018) oli italialainen roomalaiskatolinen piispa. Hänet vihittiin papiksi Palermon arkkihiippakuntaan 16. heinäkuuta 1950 ja nimitettiin sen vihkipiispaksi sekä Polymartiumin titulaaripiispaksi 19. kesäkuuta 1982. Piispaksi vihkiminen seurasi 4. syyskuuta. Pääkonsekraattorina toimi Salvatore Pappalardo, jota avustivat Angelo Cella ja Vincenzo Cirrincione.
Mazzola sai 23. heinäkuuta 1988 nimityksen Cefalùn hiippakunnan piispaksi, jona hän toimi, kunnes jäi eläkkeelle 18. maaliskuuta 2000.
Rosario Mining Company

Rosario Mining Company oli yhdysvaltalainen kaivosyhtiö, joka toimi Keski-Amerikassa.
Yhtiö perustettiin vuonna 1880, jolloin se hankki Hondurasista Rosarion hopeakaivoksen kuusi valtausta. Vuoteen 1904 mennessä sen maaomaisuus oli kasvanut 20 neliömailiin. Maata tarvittiin paitsi itse kaivoksiin, myös niissä tarvittavan puutavaran saamisen varmistamiseen.  Rosarion kaivos oli yksi Keski-Amerikan suurimmista kullan ja hopean tuottajista. Se on suljettu 1900-luvun puolivälissä ja nykyisin osa La Tigran kansallispuistoa.
Myöhemmin yhtiö hankki Hondurasista El Mochiton hopeakaivoksen, Sen tuotoilla vuoden 1954 jälkeen yhtiö laajensi toimintaansa Yhdysvaltoihin, Kanadaan, Meksikon, Peruun, Nicaraguaan ja Dominikaaniseen tasavaltaan. Jalometallien ja teollisuusmineraalien lisäksi se osallistui öljyn ja kaasun hyödyntämiseen. Vuonna 1969 yhtiö löysi Dominikaanisesta tasavallasta Pueblo Viejon kultaesiintymän, josta tuli yksi maailman rikkaimmista kultakaivoksista. Vuonna 1976 Rosariosta tuli yrityskaupan jälkeen Amerikan suurin hopeantuottaja.
Vuonna 1980 Rosario myytiin AMAX-yhtiöille.
Rubinstein

Rubinstein ja Rubinštein on juutalainen sukunimi. Tunnettuja Rubinsteineja ovat muun muassa:
Akiba Rubinstein (1882−1961), puolalainen šakinpelaaja
Anton Rubinstein (1829−1894), venäläinen säveltäjä, pianisti, orkesterinjohtaja
Artur Rubinstein (1887−1982), puolalainen pianisti
Arthur B. Rubinstein (s. 1938), yhdysvaltalainen elokuvasäveltäjä
Benjamin Rubinstein (1905−1989), amerikansuomalainen psykoanalyytikko
Gillian Rubinstein alias Lian Hearn (s. 1942), englantilais-australialainen fantasiakirjailija
Hannele Rubinstein (s. 1949), suomalainen teatteriohjaaja
Helena Rubinstein (1871−1965), puolalais-amerikkalainen kosmetiikkatehtailija
Ida Rubinstein (1885–1960), venäläinen ballerina
Jack Herbert Rubinstein, yhdysvaltalainen lastenlääkäri, toinen Rubinstein–Taybin oireyhtymän löytäjistä
Joe Rubinstein, yhdysvaltalainen sarjakuvapiirtäjä
Lev Rubinštein (1947−2024), venäläinen nykyrunoilija
John Rubinstein, (s. 1946), yhdysvaltalainen näyttelijä ja elokuvasäveltäjä
Nikolai Rubinstein (1835−1881), venäläinen pianisti ja säveltäjä
Richard P. Rubinstein (s. 1947), yhdysvaltalainen elokuvatuottaja
Zelda Rubinstein (1936−2010), yhdysvaltalainen näyttelijätär.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luettelo Suomen taajamista 1960

Tämä artikkeli on luettelo Suomen taajamista vuonna 1960 tehdyn taajamarajauksen mukaan. Tilastolliset taajamat määrittelee Suomessa Tilastokeskus. Vuonna 1960 tehtiin Suomen historian ensimmäinen taajamarajaus. Kunta-sarake kertoo, missä kunnassa taajama pääosin sijaitsee. Sen jälkeen on lisäsarake, joka kertoo, minkä muiden kuntien alueelle useamman kunnan alueella sijaitsevat taajamat ulottuvat. Suluissa on eritelty kussakin kunnassa asuvan taajamanosan väkiluku. Kaupungit on merkitty lihavoituna ja kauppalat kursivoituna.
Tilastollisten taajamien nimenannossa pääperiaatteena oli vuoteen 1990 asti, että hallinnollisten kaupunkien tai kauppaloiden suurimpien taajamien nimenä on vuonna 1960 "Keskusta (kaupunki/kauppala)" tai vuodesta 1970 "Keskustaajama (kaupunki/kauppala)" ja hallinnollisten kuntien suurimpien taajamien nimenä "Kirkonkylä (kunta)". Vuonna 1995 käytäntö muuttui, ja siitä alkaen nimet ovat olleet kaupungeissa "X:n keskustaajama" ja muissa kunnissa "X:n kirkonkylä".
Romuald Klim

| Mitalit | Mitalit | Mitalit |  |
| --- | --- | --- | --- |
|  Romuald Klim |  Romuald Klim |  Romuald Klim |  |
Maa:   Neuvostoliitto
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | moukarinheitto |  |
|  Hopeaa | México 1968 | moukarinheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1966 | moukarinheitto |  |
|  Hopeaa | Ateena 1969  | moukarinheitto |  |
Romuald Klim (25. toukokuuta 1933 Minsk – 28. toukokuuta 2011) oli Neuvostoliittoa urallaan edustanut moukarinheittäjä, olympiavoittaja ja Euroopan mestari. Kansallisuudeltaan hän oli ukrainalainen.
Klim aloitti moukarinheiton 21-vuotiaana. Sitä ennen hänen oli tarkoitus ryhtyä kävelijäksi, mutta kiekonheiton kautta hän päätyi moukarin pariin. Yhdeksän vuotta aloittamisensa jälkeen hän voitti ensimmäisen Neuvostoliiton mestaruutensa.
1964 olympialaisissa Tokiossa Klimin pahimpia vastustajia olivat Unkarin Gyula Zsivótzky sekä 1956 Melbournen olympiavoittaja, yhdysvaltalainen Harold Connolly. Heti karsinnassa Klim heitti uuden olympiaennätyksen 67,10, mutta heti seuraavana heittänyt Connolly sai 30 senttiä paremman tuloksen. Sateisessa ja koleassa säässä käydyssä loppukilpailussa kaikkien yllätykseksi nuori, vasta 19-vuotias Saksan liittotasavallan Uwe Beyer heitti yli 68 metriä. Klim ja Zsivótzkykaan eivät tästä masentuneet, vaan heittivät molemmat yli 69 metriä. Klimin tulos 69,74 riitti kultamitaliin ja Zsivótzkyn 69,09 hopeaan. Sen sijaan Connollyn hermot pettivät, eikä hänen tuloksensa 66,65 riittänyt kuin vasta kuudenteen sijaan.
Zsivótzky ja Klim kohtasivat arvokisoissa uudelleen kaksi vuotta myöhemmin 1966 EM-kisoissa Belgradissa. Samana kesänä aikaisemmin tuloksiaan parantanut ja maailmanennätyksen heittänyt Zsivótzky ei kuitenkaan mahtanut mitään Klimille tuloksellaan 68,62, joka riitti vain hopeasijaan. Klimistä tuli Euroopan mestari parhaan heittonsa kannettua 70,02 metriä.
1968 Meksikon olympialaisissa Klim ja Zsivótzky kohtasivat jälleen. Zsivótzky heitti finaalissa 73,36, eikä Klim kyennyt tähän vastaamaan parhaan heittonsa kannettua 73,28. Näin Zsivótzky ensimmäistä kertaa urallaan voitti Klimin ja saavutti olympiakultaa. Klimin tulos riitti hopealle.
Tappio Zsivótzkylle harmitti Klimiä, ja hän tehosti harjoitteluaan. Seuraavana vuonna, jo 36-vuotiaana, hän ylitti 71 metriä kymmenen kertaa, ja 15. kesäkuuta Budapestissä hän heitti uuden maailmanennätyksen 74,52 metriä. Myöhemmin Ateenan EM-kisoissa Klim heitti 72,74, mutta toinen ukrainalainen, Anatoli Bondartšuk, heitti uuden maailmanennätyksen 74,68, voitti kultamitalin ja jätti Klimin hopealle.
Ruumiinrakenteeltaan Klim oli aktiiviaikoinaan hieman tukeva, 1,86 metriä pitkä ja painoi 111 kg. Hänen hartiansa olivat tavattoman leveät ja rintakehänsä erityislaatuisen avara. Siviiliammatiltaan hän toimi opettajana ja armeijan upseerina, ja rentoutuakseen kertoi lapsilleen satuja. Hänen vahva ominaisuutensa moukarikehässä oli nopeus. Toisin kuin monet muut heittäjät, Klim käytti neljän sijasta vain kolmea pyörähdystä.
Rosario Pio Ramolo

Rosario Pio Ramolo (s. 12. joulukuuta 1952 Limosano) on italialainen Tšadissa toimiva roomalaiskatolinen piispa. Hänet vihittiin kapusiinien papiksi 30. heinäkuuta 1978 ja nimitettiin Gorén hiippakunnan johtoon 28. marraskuuta 1998. Piispaksi vihkiminen seurasi 14. helmikuuta 1999. Pääkonsekraattorina toimi Matthias N'Gartéri Mayadi, jota avustivat Edmond Jitangar ja Michele Russo.
Republic (yhtye)

Republic konsertissa Târgu Mureșissa.
Republic on unkarilainen rock-yhtye, joka on perustettu Budapestissä 1989. Sen musiikkityyli on sekoitus länsimaista rockia ja perinteistä unkarilaista folkia.
Yhtyeen perustuvat László Bódi ja Lászlo Attila Nagy. Sen ensimmäinen nimi oli Cipőfűző (kengännauhat), mistä Lászlo Bódi otti itselleen lempinimen "Cipő".
Rauli Raitanen

| Rauli Raitanen> Henkilötiedot |
| --- | --- |
Syntynyt: 14. tammikuuta 1970 Pori
Kansalaisuus:   Suomi
Jääkiekkoilija
Lempinimi:  Raku
Pelipaikka:  hyökkääjä
Maila:  vasen
Pituus:  188 cm
Paino:  92 kg
Pelinumero:  29
Pelaajaura
Pääsarjaura:  1987–2001
Seurat:  Ässät (SML) MoDo (SEL) Tappara (SML) Växjö Lakers (SWE IV)
NHL-varaus:  182, 1990 Winnipeg Jets
Rauli Raitanen (s. 14. tammikuuta 1970 Pori) on entinen suomalainen jääkiekkoilija.
Pelaajaura

Hän edusti SM-liigassa Porin Ässiä 1987–1996 ja 1997–1998 sekä Tapparaa 1998–1999. Raitanen pelasi myös yhden kauden Ruotsissa MoDo:ssa (1996–1997). Vuonna 1992 hän oli mukana Suomen maajoukkueessa voittamassa MM-hopeaa. Raitasen varasi NHL:ään Winnipeg Jets vuonna 1990 yhdeksännellä kierroksella numerolla 182.
Raitanen lopetti aktiiviuransa 2000-luvun alussa pelattuaan porilaisessa West Coast Titansissa ja ruotsalaisessa Växjö Lakersissa.
Pelaajauran jälkeen

Nykyisin Raitasella on kaihdinalan yritys. Hän on toiminut myös Ässien organisaatiossa juniorivalmentajana ja Suomi-sarjajoukkue Karhu HT:ssa Vjačeslavs Fanduļsin apuvalmentajana.
Perhe

Raitasen puoliso on vuoden 1993 Miss Suomi -kilpailun 1. perintöprinsessa Emilia Söderman. Perheessä on kaksi poikaa, joista vuonna 2001 syntynyt Patrik Raitanen pelasi jalkapalloa Englannissa Liverpoolin akatemiajoukkueessa 2017–2019 ja vaihtoi kesällä 2019 Hollannin pääsarjan Fortuna Sittardiin.
Aiheesta muualla

Rauli Raitanen Elite Prospects. Everysport Media Group AB. (englanniksi)
Rauli Raitanen The Internet Hockey Databasessa (englanniksi)
Suomen joukkue – Jääkiekon MM-kilpailut 1992
1 Siekkinen |
4 Hämäläinen |
5 Jutila (A) |
6 Ruotanen |
7 Immonen |
9 Rautio |
11 Viitakoski |
12 Laukkanen |
14 Lehtinen |
15 Järvenpää |
16 Säilynoja |
18 Tuomisto (C) |
21 Ruuttu |
22 Saarikoski |
24 Riihijärvi |
25 Raitanen |
27 Timo Peltomaa |
28 Varvio |
30 Ketterer |
35 Lindfors |
40 Nieminen |
42 Mäkelä (A) |
44 Laurila |
Valmentaja Pentti Matikainen
Roman Polák

| Roman Polák |
| --- | --- |
 Polák Bluesin harjoituksissa (sininen peliasu)
Henkilötiedot
Syntynyt: 28. huhtikuuta 1986 (ikä 38) Ostrava, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  107 kg
Pelaajaura
Pääsarjaura:  2005–
Aik. seurat:  HC Vítkovice (ČEL), Peoria Rivermen (AHL), St. Louis Blues (NHL) San Jose Sharks (NHL) Toronto Maple Leafs (NHL) Dallas Stars (NHL)
NHL-varaus:  180. varaus, 2004 St. Louis Blues
Roman Polák (s. 28. huhtikuuta 1986 Ostrava, Tšekkoslovakia) on tšekkiläinen uransa lopettanut jääkiekkopuolustaja.
Ura

Polák on HC Ostravan kasvatti, joka muutti nimensä myöhemmin HC Vítkoviceksi. Hän pelasi seurassa neljä kautta ennen siirtymistään Pohjois-Amerikan WHL-juniorisarjan Kootenay Iceen. St. Louis Blues varasi Polákin kuudennella kierroksella 180. pelaajana vuoden 2004 NHL:n varaustilaisuudessa.
Kesäkuussa 2011 Polák teki St. Louis Bluesin kanssa viisivuotisen, arvoltaan 13,75 miljoonan dollarin sopimuksen. Sopimuksen caphit on 2,75 miljoonaa.
Helmikuussa 2016 Polak siirtyi Torontosta San Joseen seurakaverinsa Nick Spalingin kanssa. Vastineena Sharks antoi kaupassa Raffi Torresin ja toisen kierroksen varausvuoronsa vuosien 2017 ja 2018 varaustilaisuuksiin.
Roman Raskazov

| Mitalit> Maa:   Venäjä.Miesten yleisurheilu.MM-kilpailut  | Mitalit> Maa:   Venäjä.Miesten yleisurheilu.MM-kilpailut  | Mitalit> Maa:   Venäjä.Miesten yleisurheilu.MM-kilpailut  | Maa:   Venäjä> Miesten yleisurheilu. |
| --- | --- | --- | --- |
|  Kultaa | Edmonton 2001 | 20 km kävely |  |
|  Pronssia | Pariisi 2003 | 20 km kävely |  |
Roman Vladimirovitš Raskazov (ven. Роман Владимирович Расказов, s. 28. huhtikuuta 1979 Kovylkino, Mordva) on venäläinen entinen kävelijä.
Raskazov voitti 1998 Annecyn nuorten MM-kisoissa 10 000 metrin ratakävelyn mestaruuden ajalla 41.55,95. Kaksi vuotta myöhemmin hän sijoittui Sydneyn olympialaisissa 20 kilometrin kävelyssä kuudenneksi ajalla 1.20.57. Edmontonin MM-kisoissa 2001 hän voitti 20 kilometrillä MM-kultaa ajalla 1.20.31. Kaksi vuotta myöhemmin Pariisin MM-kisoissa hän voitti samalla matkalla MM-pronssia ajalla 1.18.07.
Ennätykset

10 000 metrin ratakävely: 41.55,95 (1998)
10 kilometrin kävely: 38.25 (2004)
20 000 metrin ratakävely: 1.21.09,0 (2001)
20 kilometrin kävely: 1.17.46 (2000)
Roswitha Steiner

| Mitalit | Mitalit | Mitalit |  |
| --- | --- | --- | --- |
|  Roswitha Stadlober vuonna 2018. |  Roswitha Stadlober vuonna 2018. |  Roswitha Stadlober vuonna 2018. |  |
Maa:   Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Crans-Montana 1987 | pujottelu |  |
Roswitha Stadlober (o.s. Steiner, s. 19. kesäkuuta 1963 Radstadt, Salzburg) on itävaltalainen alppihiihtäjä, joka edusti aktiiviurallaan Skiclub Radstadt -seuraa. Hänen päälajinsa oli pujottelu. Hänen puolisonsa on maastohiihtäjä Alois Stadlober.
Steiner jakoi pujottelun maailmancupin voiton Erika Hessin kanssa kaudella 1985–1986. Hän voitti pujottelucupin toistamiseen 1987–1988. Lisäksi hän sijoittui toiseksi kaudella 1983–1984 ja viidenneksi 1982–1983. Hän voitti kahdeksan pujottelun maailmancup-osakilpailua, sijoittui neljä kertaa toiseksi ja kaksi kertaa kolmanneksi.
Steiner sijoittui Schladmingin MM-kilpailuissa 1982 pujottelussa seitsemänneksi ja suurpujottelussa kymmenenneksi. Sarajevon olympialaisissa 1984 hän oli pujottelussa neljäs. Crans-Montanan MM-kilpailuissa 1987 hän sai Erika Hessin jälkeen hopeaa pujottelussa. Calgaryn olympialaisissa 1988 hän oli samassa lajissa neljäs.
Maailmancupin osakilpailuvoitot

| Päivä | Paikka | Laji |
| --- | --- | --- |
| 8. maaliskuuta 1983 |  Waterville Valley | Pujottelu |
| 17. joulukuuta 1983 |  Piancavallo | Pujottelu |
| 18. maaliskuuta 1984 |  Jasna | Pujottelu |
| 8. joulukuuta 1985 |  Sestriere | Pujottelu |
| 5. tammikuuta 1986 |  Maribor | Pujottelu |
| 26. tammikuuta 1986 |  St. Gervais | Pujottelu |
| 18. maaliskuuta 1986 |  Waterville Valley | Pujottelu |
| 6. maaliskuuta 1988 |  Aspen | Pujottelu |
Renée Saint-Cyr

Renée Saint-Cyr (alkujaan Marie-Louise Eugénie Vittore; 16. marraskuuta 1904 – 11. heinäkuuta 2004) oli ranskalainen näyttelijä. Hän tuli tunnetuksi rooleistaan televisiossa ja lukuisissa elokuvissa, mutta esiintyi myös teatterissa.
Alun alkaen Saint-Cyr pyrki luomaan uran laulajana; hän jopa voitti marseillelaisen konservatorion ensimmäisen palkinnon.
Kuollessaan Saint-Cyriltä puuttui vain nelisen kuukautta sadan vuoden iästä. Hän oli elokuvaohjaaja ja -käsikirjoittaja Georges Lautnerin äiti.
Aiheesta muualla

Renée Saint-Cyr Internet Movie Databasessa. (englanniksi)
Rosy Varte

| Rosy Varte> Henkilötiedot |
| --- | --- |
Syntynyt: 22. marraskuuta 1923
Kuollut: 14. tammikuuta 2012
Ammatti:  näyttelijä
Aiheesta muualla
IMDb 
Elonet
Rosy Varte (22. marraskuuta 1923 – 14. tammikuuta 2012) oli armenialaissukuinen Turkissa syntynyt ranskalainen näyttelijä. Hän esiintyi vuodesta 1949 uransa aikana 95 elokuvassa ja televisio-ohjelmassa. Hänellä oli pääosa vuonna 1972 elokuvassa Le Bar de la Fourche, joka osallistui Berliinin elokuvajuhlille.
Filmografia (valikoima)

Manon - viettelijätär (1949)
Ranskalainen Can-Can (1954)
Sattuman ivaa (1957)
Rakastaja (1960)
Rakkautta 20-vuotiaana (1962)
Rakastaja tarjolla (1964)
Teräsvaari (1964)
Pelko kaupungin yllä  (1972)
Le Bar de la Fourche (1972)
Rakkaus karkuteillä (1979)
Rivieran rantapiru pinteessä (1984)
Renée Soutendijk

| Renée Soutendijk |
| --- | --- |
 Renée Soutendijk vuonna 1983.
Henkilötiedot
Koko nimi:  Renette Pauline Soutendijk
Syntynyt: 21. toukokuuta 1957 (ikä 67) Amsterdam, Pohjois-Holland, Alankomaat
Ammatti:  näyttelijä
Puoliso:  Thed Lenssen
Lapset:  2
Näyttelijä
Aktiivisena:  1978–
Merkittävät roolit:   Nuoria haaveita  Neljäs mies  Suspiria 
Aiheesta muualla
IMDb 
Elonet
AllMovie
Renette Pauline Soutendijk (s. 21. toukokuuta 1957 Amsterdam, Pohjois-Holland), tunnetaan paremmin nimellä Renée Soutendijk, on alankomaalainen näyttelijä. Hän tuli tunnetuksi rooleistaan Paul Verhoevenin elokuvissa Nuoria haaveita (1980) ja Neljäs mies (1983). 1980-luvulla hän oli yksi Alankomaiden isoimmista seksisymboleista.
1980-luvulla Soutendijk alkoi luomaan uraa myös Yhdysvalloissa. Hän esiintyi muun muassa elokuvissa Ohjelmoitu tappamaan (1991), A Perfect Man (2013) ja Suspiria (2018).
Aiheesta muualla

Kuvia tai muita tiedostoja aiheesta Renée Soutendijk Wikimedia Commonsissa
Renée Soutendijk Internet Movie Databasessa. (englanniksi)
Renée Soutendijk Elonetissä.
Renée Soutendijk Allmoviessa (englanniksi)
Rautanokkonen

| Rautanokkonen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Nokkoskasvit Urticaceae
Suku::  Nokkoset Urtica
Laji::  urens
Kaksiosainen nimi
 Urtica urens  L. 
Katso myös
   Rautanokkonen Wikispeciesissä   Rautanokkonen Commonsissa 
Infobox OKNimi-testi OK: 
Rautanokkonen (Urtica urens) on matalakasvuinen, poltinkarvallinen ja yksivuotinen nokkoskasvi.
Ulkonäkö ja koko

Rautanokkonen kasvaa 10–50 senttimetriä korkeaksi. Varsi on nelisärmäinen ja tavallisesti melko haarova. Vastakkain olevat vaaleanvihreät lehdet ovat ehyitä ja sahalaitaisia. Lehtilapa on tavallisesti 1,5–5 senttimetriä pitkä, soikea tai soikean puikea, tylppätyvinen ja lyhytkärkinen. Lehtilavan kärkihammas ulottuu vain hieman viereisiä hampaita pitemmälle. Lehtihankaiset kukinnot ovat 1–2 senttiä pitkiä, lehtiruoteja lyhyempiä norkkoja. Yksikotiset kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Rautanokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.
Rautanokkosen poltinkarvat polttavat isonokkosta (Urtica dioica) enemmän. Tähän ominaisuuteen viittaa paitsi lajin virallinen nimi, myös lajin kansanomaiset nimet, kuten ”kusiaisnokkonen”.
Levinneisyys

Rautanokkonen on levinnyt koko Eurooppaan, joskin maanosan pohjoisosissa laji on harvinainen. Levinneisyysalue jatkuu Aasian puolella Turkkiin, Lähi-itään sekä Siperian keski- ja eteläosien läpi aina Venäjän kaukoitään saakka. Lajia tavataan myös Afrikassa Marokosta Tunisiaan ja Egyptissä sekä paikoitellen muuallakin mantereella. Pohjois-Amerikassa rautanokkosta tavataan paikoitellen ympäri mannerta. Lisäksi lajia tavataan myös paikoin Etelä-Amerikassa ja Oseaniassa.
Suomessa rautanokkonen on muinaistulokas ja sitä voi tavata koko maassa. Runsaimmin lajia kasvaa Lounais- ja Etelä-Suomessa. Laji on suuresti harvinaistunut 1900-luvun loppupuolella koko maassa.
Elinympäristö

Koska rautanokkosella ei ole talvehtivaa maavarsistoa, se ei muodosta isonokkosen tapaan laajoja kasvustoja, vaan kasvaa yksittäin. Lajia tavataan runsastyppisillä paikoilla pihoilla, puutarhoissa, karjapihoilla, kanatarhoissa, pelloilla, kaatopaikoilla ja merenrannoilla. Rautanokkonen on hyvin vanha kulttuurin seuralainen. Se on kuitenkin suuresti harvinaistunut perinteisen maatalouden ja eläintenhoidon loputtua. Myös autoistuminen on vähentänyt lajia. Esimerkiksi Helsingissä hevosvetoisen liikenteen loputtua katosi myös suurin osan rautanokkosen suosimista eläinperäisistä typpipitoisista kasvupaikoista kaupungissa.
Käyttö

Rautanokkosen lehtiä voi syödä samaan tapaan kuin isonokkosta.
Aiheesta muualla

Laji.fi: Rautanokkonen (Urtica urens)
Kasviatlas 2010: Rautanokkosen levinneisyys Suomessa
LuontoPortti: Rautanokkonen (Urtica urens)
ITIS: Urtica urens (englanniksi)
United States Department of Agriculture (USDA): Urtica urens (englanniksi)
Flora of China: Urtica urens (englanniksi)
Centre for Agriculture and Biosciences International (CABI): Urtica urens (annual nettle) (englanniksi)
Rautanokkosen pieniä kukintoja.
Kukkiva rautanokkonen.
RM-70

| RM-70 |
| --- | --- |
 Tšekin armeijan RM-70 panssaroidulla Tatra T813:n alustalla.
Aseen tyyppi:  raketinheitin
Alkuperämaa:   Tšekkoslovakia
Palvelushistoria
Palvelusvuodet:  1972– 
Valtion käytössä:    Angola   Ecuador   Georgia   Indonesia   Kongon demokraattinen tasavalta   Kreikka   Libanon   Myanmar   Puola   Ruanda   Saksan demokraattinen tasavalta   Slovakia   Sri Lanka   Suomi   Tšekki   Uganda   Ukraina   Uruguay   Venezuela   Zimbabwe 
Sodissa:  Venäjän–Georgian sota   Venäjän–Ukrainan sota
Tekniset tiedot
Paino:  T813: 33 700 kg T815: omamassa 18 400 kg, kokonaismassa: 25 300 kg
Pituus:  T813: 8 800 mm T815: 8 650 mm
Leveys:  T813: 2 500 mm T815: 2 550 mm
Korkeus:  T813: 2 900 mm T815: 2 960 mm
Miehistö:  6
Kaliiperi:  122,4 mm
Lippaan kapasiteetti:  40 kpl
Tulinopeus:  40 kpl / 20 s
Lähtönopeus:  700 m/s
Maksimikantama:  20,4 km
Räjähdeaine:  heksotoli
Moottori:  Tatra T930-3, ilmajäähdytteinen V12-turbodiesel
Voimansiirto:  vaihteet 15+3
Polttoaineen määrä:  dieselöljy
Maavara:  500 mm
Toimintasäde:  600 km
Huippunopeus:  80 km/h
RM-70 on tšekkoslovakialaisvalmisteinen ajoneuvoalustainen raketinheitinjärjestelmä, joka esiteltiin vuonna 1972. Alkuperäisen mallin alustana on Tatra T813, mutta myöhemmissä malleissa käytettiin T815:n alustaa. Suomen puolustusvoimilla on käytössään muunnelma RM-70/85, joka tunnetaan nimellä 122 RakH 89.
Suunnittelu

RM-70 on neuvostoliittolaisen BM-21-järjestelmän raskaampi muunnos. Järjestelmä suunniteltiin vuonna 1972 alun perin parantamaan armeijan nopean toiminnan suorituskykyä. Ajoneuvoalustaksi vaihdettiin kuusipyörävetoisen Ural 375D:n sijaan kahdeksanpyörävetoinen ja panssaroidulla ohjaamolla varustettu Tatra T813. Itse asejärjestelmä on lähes täysin sama kuin BM-21:ssä. Pidemmän alustansa ansiosta RM-70:een mahtuu ylimääräinen 40 kappaleen tuliannos raketteja. Heitinjärjestelmää myytiin alussa huomattavia määriä Itä-Saksan kansanarmeijalle. Neuvostoliiton hajottua ja Tšekkoslovakian hajottua Tšekiksi ja Slovakiaksi niitä myytiin useisiin Afrikan, Amerikan, Aasian ja Euroopan maihin.